CELEX: 62015CN0280
Language: fi
Date: 2015-06-10 00:00:00
Title: Asia C-280/15: Ennakkoratkaisupyyntö, jonka Harju Maakohus (Viro) on esittänyt 10.6.2015 – Irina Nikolajeva v. OÜ Multi Protect

10.8.2015   
            
            
               FI
            
            
               Euroopan unionin virallinen lehti
            
            
               C 262/11
            
         Ennakkoratkaisupyyntö, jonka Harju Maakohus (Viro) on esittänyt 10.6.2015 – Irina Nikolajeva v. OÜ Multi Protect
   (Asia C-280/15)
   (2015/C 262/15)
   Oikeudenkäyntikieli: viro
   
      Ennakkoratkaisua pyytänyt tuomioistuin
   
   Harju Maakohus
   
      Pääasian asianosaiset
   
   
      Kantaja: Irina Nikolajeva
   
      Vastaaja: OÜ Multi Protect
   
      Ennakkoratkaisukysymykset
   
   Esitetään yhteisön tavaramerkistä 26.2.2009 annetun asetuksen (EY) N:o 207/2009 (1) tulkintaa varten seuraavat ennakkoratkaisukysymykset:
   
               1)
            
            
               onko yhteisön tavaramerkkejä käsittelevän tuomioistuimen annettava 102 artiklan 1 kohdassa tarkoitettu määräys myös tilanteessa, jossa kantaja ei sellaista omissa vaatimuksissaan vaadi eivätkä asianosaiset väitä, että vastaaja olisi loukannut yhteisön tavaramerkkiin liittyviä oikeuksia tai ollut vaarassa loukata niitä tietyn jo menneen päivämäärän jälkeen, tai onko se, ettei tämänsisältöiseen vaatimukseen ja olosuhteeseen vedota, mainitun säännöksen ensimmäisessä virkkeessä tarkoitettu ”erityinen syy”;
            
         
               2)
            
            
               onko 9 artiklan 3 kohtaa tulkittava siten, että yhteisön tavaramerkin haltija voi vaatia kolmannelta henkilöltä sellaisen merkin, joka on sama kuin yhteisön tavaramerkki, käyttämisestä 9 artiklan 3 kohdan toisen virkkeen mukaista kohtuullista korvausta ajanjaksolta, joka alkaa tavaramerkkihakemuksen julkaisemisesta ja päättyy tavaramerkin rekisteröimisen julkaisemiseen, muttei kuitenkaan oikeudenloukkauksella saadun hyödyn käyvän arvon ja vahingon korvaamista, ja siten, ettei ajanjaksolta, joka päättyy tavaramerkkihakemuksen julkaisemiseen, ole myöskään oikeutta vaatia kohtuullista korvausta;
            
         
               3)
            
            
               millaisia muita kuluja ja korvauksia 9 artiklan 3 kohdan toisen virkkeen mukainen kohtuullinen korvaus kattaa ja voiko ja missä tilanteessa se sisältää myös tavaramerkin haltijalle aiheutuneen aineettoman vahingon korvaamisen?
            
         
      (1)  EUVL L 78, s. 1.